Document ID: 31992R3586

KOMISSION ASETUS (ETY) N:o 3586/92,
annettu 11 päivänä joulukuuta 1992,
jäsenvaltiosta yhdessä tai useammassa muussa jäsenvaltiossa väliaikaisesti käytettäviksi lähetettyjen tavaroiden yhteisön sisäistä liikkumista koskevista siirtymäsäännöksistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon jäsenvaltiosta yhdessä tai useammassa muussa jäsenvaltiossa väliaikaisesti käytettäviksi lähetettyjen tavaroiden yhteisön sisäisen liikkumismenettelyn käyttöön ottamisesta 19 päivänä joulukuuta 1983 annetun neuvoston asetuksen (ETY) N:o 3/84(1), sellaisena kuin se on viimeksi muutettuna asetuksella (ETY) N:o 718/91(2), ja erityisesti sen 16 artiklan viimeisen alakohdan,
sekä katsoo, että
asetus (ETY) N:o 3/84, jolla otetaan käyttöön yhteisön sisäinen liikkumismenettely, jolla jäsenvaltiosta lähetetyt tavarat voivat liikkua ja niitä voidaan väliaikaisesti käyttää yhdessä tai useammassa muussa jäsenvaltiossa, kumotaan siitä päivästä alkaen, jona yhteisön tariffista 17 päivänä syyskuuta 1990 annettua neuvoston asetusta (ETY) N:o 2726/90(3) ryhdytään soveltamaan, ja tätä varten komission tehtäväksi on annettu antaa tarvittavat siirtymäsäännökset,
tässä yhteydessä on aiheellista antaa säännökset kohtelusta, joka on myönnettävä yhteisön carnet'ille, jotka on annettu ennen asetuksen (ETY) N:o 3/84 kumoutumispäivää, mutta joiden voimassaoloaika päättyy kyseisen päivän jälkeen, ja
tässä asetuksessa säädetyt toimenpiteet ovat yhteisön sisäistä väliaikaista liikkumista käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Tällä asetuksella annetaan perusasetuksen 16 artiklan viimeisessä alakohdassa tarkoitetut siirtymäsäännökset.
2 artikla
Yhteisön sisäiset liikkumistoiminnot, jotka on aloitettu asetuksen (ETY) N:o 3/84 ja komission asetuksen (ETY) N:o 2364/84(4) säännösten mukaisesti, jatkuvat mainittujen asetusten kumoutumispäivän jälkeen niissä säädetyin edellytyksin.
Erityisillä aloilla annetuissa yhteisön säännöksissä nimenomaisesti tarkoitetuissa tapauksissa, yhteisön carnet voidaan kuitenkin päättää niiden osalta määrättyjen omien sääntöjen mukaan.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan asetuksen (ETY) N:o 3/84 kumoutumispäivästä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 1992.

Labels: 3
1